**О Б Щ И Н С К И С Ъ В Е Т - Н И К О П О Л**

**П Р О Т О К О Л**

**№ 27**

Днес 27.09.2021г. от 10:30 часа в лекционната зала на Читалището в гр.Никопол се проведе **двадесет и седмото** по ред заседание на Общински съвет – Никопол.

На заседанието присъстват: общинските съветници, зам. кметовете – Анелия Димитрова и Ахмед Ахмедов, специалисти от общинска администрация, кметове и кметски наместници на населените места от община Никопол.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, на основание чл. 23, ал.4, т.1 от ЗМСМА откривам двадесет и седмото по ред заседание на ОбС – Никопол.

Имаме кворум от 13 общински съветника, в залата присъстват 11. Отсъства по уважителни причини с подадено писмено уведомление към мен, общинския съветник Яница Йорданова, а общинския съветник Светослав Ангелов, ще се присъедини след малко към заседанието.

Колеги, материалите са Ви раздадени с проекта за дневен ред. Преди да ви дам думата искам да ви се извиня от името на г-н Савов, който няма да може да присъства днес на заседание на ОбС. Както и да Ви кажа, че той оттегля докладна записка с Вх.№158/13.09.2021г. относно: Отдаване под наем на имоти – земеделски земи от общинския поземлен фонд с НТП „Лозе“ в землището на с. Въбел, с идентификатори 12365.204.2 , 12365.204.36, чрез публичен търг за срок от 10 /десет/ години считано от стопанската **2021 -2022** година. Г-жо Димитрова, г-н Ахмедов, Вие потвърждавате ли?

Ан.Димитрова: Да.

А.Ахмедов: Да.

Цв.Андреев: В Общински съвет – Никопол са постъпили четири допълнителни докладни записки, които са разгледани на заседание на Постоянни комисии, а именно:

1.Докладна записка с Вх.№159/17.09.2021г. **относно**: Актуализация на бюджета на Община Никопол за 2021 г.

2.Докладна записка с Вх.№160/17.09.2021г. **относно**: Поправка на допусната очевидна фактическа грешка в Решение № 224 от 29.04.2021 г. на Общински съвет – Никопол.

3.Докладна записка с Вх.№161/17.09.2021г. **относно**: Изменение и допълнение на Решение № 263 от 25.08.2021 г. на Общински съвет - Никопол въз основа на постъпило искане от МИГ „Белене – Никопол“ по процедура чрез подбор на проектни предложения № BG06RDNP001-19.319, мярка 7.5 „Инвестиции за публично ползване в инфраструктура за отдих, туристическа информация и малка по мащаб туристическа инфраструктура“.

4.Докладна записка с Вх.№162/20.09.2021г. **относно**: Предварително съгласиe за допускане изработването на ПУП - подробен устройствен план и парцеларен план за обекти: „Кладенец и водоем“ в землището на село Муселиево, община Никопол.

Колеги, имате ли предложения, допълнения и съображения по така представеният Ви проект за дневен ред?

Л.Мачев: Г-н Председател, колеги, по докладните от проекта за дневен ред нямам забележки, забележката ми е че се внасят докладни преди заседание на Постоянни комисии /П.К./, а трябва да са внесени преди Председателския съвет. Кога ще влезнем по Правилника и ЗМСМА?

Цв.Андреев: Да, споменах го и на П.К., че темпото с което работи Общинска администрация е много високо и за да не им спъваме работата, правим компромис да се внасят докладни преди П.К.

Л.Мачев: До колкото знам администрацията е същата от миналия мандат, но все пак трябва да има ред.

Кр.Халов: Още от началото не можем да се разберем. Вкаран е материал с дата 20-ти, може да вкарате 24 часа преди заседание и то ако е нещо спешно.

Цв.Андреев: Описано е в Правилника, че може до 24 часа. Може да са 48ч. и т.н.

Кр.Гатев: Що се отнася до докладната която Кмета на общината оттегля, имам едно предложение. Ако трябва ние Общинския съвет като орган, да направим допитване до собствениците на земята в с.Въбел, дали са съгласни да се дава тази земя за обработване или да пустее на сред останалите ниви. Обсъдихме въпроса на заседание на П.К., но някак си останаха неща за доизясняване.

Д.Кинов кмет на с.Въбел: През 2000 година тези лозя са станали общински, по някакъв неясен начин и това е наша грешка, на управляващите и ние трябва да си я поправим. Нека всеки от собствениците си получи неговата нива, картата на селото съществува, нека се разпредели така, че хората да си получат тяхната собствена земя. Тогава всеки ще реши дали да я дава под наем за обработване.

Л.Мачев: Защо все още сесиите се правят в Лекционната зала, а не в Заседателната зала на общината?

Цв.Андреев: Защото епидемиологичната обстановка изисква да сме на 1,5 м. разстояние, а Заседателната зала не отговаря на това изискване. Когато здравния министър отмени Заповедта ще се преместим в Заседателната зала. Други въпроси по проекта за дневен ред? Виждам, че няма желаещи.

Колеги, предлагам да гласуваме за влизане в Д.Р. на докладна записка с Вх.№159/17.09.2021г., под т.7, моля гласувайте.

ГЛАСУВАЛИ- 11СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Приема се, докладна записка с вх.№ 159/17.09.2021г., влиза в проекта за дневен ред като точка 7.Колеги, предлагам да гласуваме за влизане в Д.Р. на докладна записка с Вх.№160/17.09.2021г., под т.8, моля гласувайте.

ГЛАСУВАЛИ- 11СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Приема се, докладна записка с вх.№ 160/17.09.2021г., влиза в проекта за дневен ред като точка 8. Колеги, предлагам да гласуваме за влизане в Д.Р. на докладна записка с Вх.№ 161/17.09.2021г., под т.9, моля гласувайте.

ГЛАСУВАЛИ- 11СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Приема се, докладна записка с вх.№ 161/17.09.2021г., влиза в проекта за дневен ред като точка 9. Колеги, предлагам да гласуваме за влизане в Д.Р. на докладна записка с Вх.№ 162/20.09.2021г., под т.10, моля гласувайте.

ГЛАСУВАЛИ- 11СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Приема се, докладна записка с вх.№ 162/20.09.2021г., влиза в проекта за дневен ред като точка 10. Точка питания става т.11 от Дневния ред.

Колеги, други въпроси и предложения? Виждам че няма такива, моля гласувайте проекта за дневен ред.

ГЛАСУВАЛИ- 11 СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ - НИКОПОЛ ПРИЕ СЛЕДНИЯ**

**ДНЕВЕН РЕД:**

**1.**Докладна записка **относно:** Утвърждаване на План- график за работата на Общински съвет-Никопол, мандат 2019 – 2023 г. за IV-то тримесечие на 2021 г.

 Вносител: Председател на ОбС

**2**.Докладна записка **относно:** Предварително съгласиe за допускане изработването на ПУП - Специализиран подробен устройствен план за обект: „Кариера за добив и първична преработка на варовици“, находище „Кубрат“ в землището на село Муселиево, община Никопол на основание чл. 124а, ал. 1 от ЗУТ.

 Вносител: Кмет на общината

**3**.Докладна записка **относно:** Приемане на доклада за експертна пазарна оценка на УПИ VII-280 / римско седем тире двеста и осемдесет арабско/, стр. кв. 13 /тринадесет/, по регулационния план на с.Асеново, община Никопол, заедно с построените в имота сгради.

 Вносител: Кмет на общината

**4**.Докладна записка **относно:** Възлагане изготвяне на пазарна оценка от независим оценител и разпореждане с недвижим имот частна общинска собственост чрез продажба, представляващ: Бивш ресторант за търговска дейност, находящ се в УПИ II, стр. кв. 1а, по регулационния план на с. Асеново, община Никопол, област Плевен.

 Вносител: Кмет на общината

**5**.Докладна записка **относно:** Отдаване под наем на самостоятелно помещение за търговска дейност с площ от 22,25 кв.м. в сграда „Автоспирка“, находяща се в стр. кв. 11а по регулационния план на с. Новачене, община Никопол и актувана с АОС – частен №136/09.11.1998г. за срок от 5 /пет/ години.

 Вносител: Кмет на общината

**6**.Докладна записка **относно:** Предоставяне на земеделски земи по чл.19, ал.1 от Закона за собствеността и ползването на земеделските земи (ЗСПЗЗ) по реда на §27, ал. 2, т.1 от Преходните и заключителни разпоредби на Закона за изменение и допълнение на Закона за собствеността и ползването на земеделски земи (ПЗР на ЗИД на ЗСПЗЗ).

 Вносител: Кмет на общината

**7**.Докладна записка **относно:**Актуализация на бюджета на Община Никопол за 2021 г.

 Вносител: Кмет на общината

**8**.Докладна записка **относно:**Поправка на допусната очевидна фактическа грешка в Решение № 224 от 29.04.2021 г. на Общински съвет – Никопол.

 Вносител: Кмет на общината

**9**.Докладна записка **относно:**Изменение и допълнение на Решение № 263 от 25.08.2021 г. на Общински съвет - Никопол въз основа на постъпило искане от МИГ „Белене – Никопол“ по процедура чрез подбор на проектни предложения № BG06RDNP001-19.319, мярка 7.5 „Инвестиции за публично ползване в инфраструктура за отдих, туристическа информация и малка по мащаб туристическа инфраструктура“.

 Вносител: Кмет на общината

**10**.Докладна записка **относно:**Предварително съгласиe за допускане изработването на ПУП - подробен устройствен план и парцеларен план за обекти: „Кладенец и водоем“ в землището на село Муселиево, община Никопол.

 Вносител: Кмет на общината

**11**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение */чете проекта за решение/.*

На основание чл.21, ал.1, т.23 от ЗМСМА, във връзка с чл.65, ал.2 от Правилника за организацията и дейността на Общински съвет-Никопол, неговите комисии и взаимодействието му с Общинската администрация за периода 2019-2023г., Общински съвет- Никопол прие следното

**Р Е Ш Е Н И Е:**

**№266/27.09.2021г.**

**1**.Утвърждава План-график за работата на Общински съвет-Никопол, мандат 2019 - 2023 г. за IV -то тримесечие на 2021 г., съгласно Приложение № 1.

ГЛАСУВАЛИ- 11 СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПРИЛОЖЕНИЕ № 1**

 **Приет с Решение № 266/27.09.2021г.**

 **на Общински съвет-Никопол**

**Утвърдил:**

 **д-р Цветан Андреев- Председател на**

 **Общински съвет- Никопол**

**ПЛАН- ГРАФИК**

**ЗА РАБОТАТА НА ОБЩИНСКИ СЪВЕТ-НИКОПОЛ ЗА МАНДАТ 2019 г.-2023 г.**

**ЗА IV -то ТРИМЕСЕЧИЕ НА 2021 г..**

|  |  |  |  |
| --- | --- | --- | --- |
| **МЕСЕЦ/ ДЕЙНОСТ ОбС-НИКОПОЛ** | **Месец октомври 2021г.**  | **Месец ноември 2021г.**  | **Месец декември 2021г.** |
| **ПРЕДСЕДАТЕЛСКИ СЪВЕТ** |  **13.10.2021г.** |  **12.11.2021г.** |  **08.12.2021г.** |
| **ЗАСЕДАНИЯ НА ПОСТОЯННИТЕ КОМИСИИ КЪМ ОБЩИНСКИ СЪВЕТ НИКОПОЛ** |  **20.10.2021г.** |  **19.11.2021г.** |  **15.12.2021г.** |
| **СЕСИЯ НА ОБЩИНСКИ СЪВЕТ НИКОПОЛ** |  **27.10.2021г.** |  **26.11.2021г.** |  **21.12.2021г.** |

 **ЗАБЕЛЕЖКА**: План-графика за работата на Общински съвет- Никопол има отворен характер и търпи изменения;

 За спазване на сроковете, приети в Правилника на Общински съвет-Никопол, мандат 2019-2023г., свързани със

 законосъобразната и правилна работа на Общински съвет-Никопол и неговите комисии и органи, е

 необходимо **вносителите да представят своите материали в деловодството на Общински съвет- Никопол**

 **НЕ ПО-КЪСНО ОТ 10-ТО ЧИСЛО НА ТЕКУЩИЯ МЕСЕЦ**, с изкл. на случаите описани в чл.69 от

 Правилника.

**ПО ВТОРА ТОЧКА ОТ ДНЕВНИЯ РЕД**

Без дебат по точката.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл. 75, ал. 1 от Закона за подземните богатства и чл. 124а, ал. 5 от ЗУТ, Общински съвет- Никопол прие следното

**Р Е Ш Е Н И Е:**

 **№267/27.09.2021г.**

**1.**Дава предварително съгласие на „Тони Тодоров“ ООД, ЕИК: …………, със седалище и адрес на управление: гр. П……, кв. „Монте Карло“ № …., представлявано от управителя А. Т. изработването на ПУП - Специализиран подробен устройствен план за обект: „Кариера за добив и първична преработка на варовици“, находище „Кубрат“ в землището на село Муселиево, община Никопол за следните части от имотите:

|  |  |  |  |  |  |  |  |
| --- | --- | --- | --- | --- | --- | --- | --- |
| **№ на имот** | **Трайно предназначение** | **Начин на трайно ползване на имота** | **Категория** | **Местност** | **Площ по ЗКИР дка** | **Засегната площ****дка** | **Вид собственост** |
| 49415. 8.6 | Селско стопанство | Стопански дворове | VI | НАД ТРЪБАТА | 3.004 | **0.394** | Държавна частна |
| 49415.8.7 | Селско стопанство | Стопански дворове | VI | НАД ТРЪБАТА | 1.522 | **0.346** | Държавна частна |
| 49415. 8.8 | Селско стопанство | Стопански дворове | VI | НАД ТРЪБАТА | 2.653 | **0.968** | Държавна частна |
| 49415.31.27 | Селско стопанство | НИВИ /ОРНА ЗЕМЯ | VI | ТОЧИЩАТА | 26.230 | **0.979** | Частна |
| 49415.31.28 | Селско стопанство | НИВИ /ОРНА ЗЕМЯ | VI | ТОЧИЩАТА | 31.640 | **24.056** | Частна |
| 49415.63.45 | Селско стопанство | НИВИ /ОРНА ЗЕМЯ | IV | НАД ТРЪБАТА | 3.000 | **0.109** | Частна |
| 49415.63.46 | Селско стопанство | НИВИ /ОРНА ЗЕМЯ | IV | НАД ТРЪБАТА | 4.190 | **2.873** | Обществени организации |
| **Всичко:** |  |  |  |  |  | **29.725** |  |

като определя срок на валидност на това съгласие за срока, посочен в Решение № ПН - 66ПР/2016 г. на РИОСВ - Плевен или последващи негови изменения и допълнения .

**2.**Възлага на Кмета на Община Никопол да предприеме всички необходими правни и фактически действия по настоящото решение.

ГЛАСУВАЛИ- 11 СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТРЕТА ТОЧКА ОТ ДНЕВНИЯ РЕД**

Без дебат по точката.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 8 от ЗМСМА във връзка с чл. 35, ал. 1 и ал.6 и чл.41, ал.2 от ЗОС, чл.55, ал.1, т.1 и чл.58, ал.1 от Наредба № 6 за реда за придобиване, управление и разпореждане с общинско имущество на Община Никопол, във връзка с Решение № 264/25.08.2021 г. на Общински Съвет – Никопол, Общински съвет- Никопол прие следното

**Р Е Ш Е Н И Е:**

 **№268/27.09.2021г.**

1. Общински съвет – Никопол приема доклада за експертна пазарна оценка на недвижимите имоти за търговска дейност, а именно:
	1. Застроен поземлен имот в УПИ VII-280 /римско седем тире двеста и осемдесет арабско/, стр.кв. 13 /тринадесет/, с площ 1 300 /хиляда и триста/ кв.м., по регулационния план на с.Асеново, община Никопол – пазарната оценка изготвена от лицензиран оценител е в размер на  5 600,00 /пет хиляди и шестстотин/ лева без ДДС.
	2. Паянтова едноетажна сграда с площ 117,00 /сто и седемнадесет/ кв.м., съгласно схема изготвена от гл.архитект на Община Никопол, находящ се в УПИ VII-280 /римско седем тире двеста и осемдесет арабско/, стр.кв. 13 /тринадесет/, по регулационния план на с.Асеново, община Никопол – пазарната оценка изготвена от лицензиран оценител е в размер на  900,00 /деветстотин/ лева без ДДС.
	3. Масивна едноетажна сграда с площ 147,00 /сто четиридесет и седем/ кв.м., съгласно схема изготвена от гл.архитект на Община Никопол, находящ се в в УПИ VII-280 /римско седем тире двеста и осемдесет арабско/, стр.кв. 13 /тринадесет/, по регулационния план на с.Асеново, община Никопол – пазарната оценка изготвена от лицензиран оценител е в размер на 8 200,00 /осем хиляди и двеста/ лева без ДДС.
2. Продажбата на недвижимите имоти, подробно описани в точка едно на настоящото решение, да се извърши чрез публичен търг с явно наддаване с начална тръжна цена в размер на:
	1. За застроен поземлен имот в УПИ VII-280, подробно описан в точка едно на настоящото решение – 5 600,00 лв. без ДДС;
	2. За паянтова едноетажна сграда, подробно описан в точка едно на настоящото решение –  900,00 лв. без ДДС;
	3. За масивна едноетажна сграда, подробно описан в точка едно на настоящото решение – 8 200,00 лв. без ДДС

 **3.** Общински съвет – Никопол оправомощава Кмета на Община Никопол да извърши всички правни и фактически действия, произтичащи от настоящото решение.

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Майдън Сакаджиев, Надка Божинова, Тодор Бузев, Цветан Андреев /

 „ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ЧЕТВЪРТА ТОЧКА ОТ ДНЕВНИЯ РЕД**

Без дебат по точката.

Цв.Андреев: Колеги, гласуваме проекта за решение */чете проекта за*

*решение/.*

На основание чл. 21, ал. 1, т. 8 от ЗМСМА във връзка с чл. 8, ал. 9 и чл. 35, ал. 1 от ЗОС и чл. 55, ал. 1, т. 1, чл. 58, ал. 1 и чл. 71, ал. 2 от Наредбата № 6 за реда за придобиване, управление и разпореждане с общинско имущество на Община Никопол и Решение № 184/25.02.2021 г., Общински съвет- Никопол прие следното

**Р Е Ш Е Н И Е:**

 **№269/27.09.2021г.**

1. Общински съвет – Никопол дава съгласие да се включи в Програмата за управление и разпореждане с имоти общинска собственост за **2021** година в раздел II „Описание на имотите, които Общината има намерение да предложи за предоставяне под наем, за продажба и за учредяване на ограничении вещни права”, в т. 1 „Продажби по реда на чл. 35 от ЗОС, чрез публичен търг или публично оповестен конкурс”, от списъка под номер 14 /четиринадесет/, следния недвижим имот частна общинска собственост: Бивш ресторант за търговска дейност, находящ се в УПИ II, стр. кв. 1а, по регулационния план на с. Асеново, община Никопол, област Плевен.
2. Общински съвет – Никопол дава съгласие да се извърши разпореждане чрез продажба на недвижим имот общинска собственост: Бивш ресторант за търговска дейност, находящ се в УПИ II, стр. кв. 1а, по регулационния план на с. Асеново, община Никопол, област Плевен.
3. Общински съвет – Никопол оправомощава Кмета на Община Никопол да възложи изготвянето на доклад за пазарна оценка на имота, описан в точка две от настоящото решение и същия да внесе за разглеждане и приемане от Общински съвет – Никопол.

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Майдън Сакаджиев, Надка Божинова, Тодор Бузев, Цветан Андреев /

 „ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ПЕТА ТОЧКА ОТ ДНЕВНИЯ РЕД**

Без дебат по точката.

Цв.Андреев: Колеги, гласуваме проекта за решение */чете проекта за*

*решение/.*

На основание чл. 21, ал. 1, т. 8 от ЗМСМА, чл. 8, ал. 9 и чл. 14, ал. 1 и ал. 2 от ЗОС, чл. 21 от Наредба № 6 за реда за придобиване, управление и разпореждане с общинско имущество в Община Никопол и Решение № 184 от 25.02.2021 г. на Общински съвет - Никопол, Общински съвет- Никопол прие следното

**Р Е Ш Е Н И Е:**

 **№270/27.09.2021г.**

1. Общински съвет – Никопол дава съгласие да се включи в Програмата за управление и разпореждане с имоти общинска собственост за **2021** година, приета с Решение № 184/25.02.2021 год. в раздел II „Описание на имотите, които Общината има намерение да предложи за предоставяне под наем, за продажба и за учредяване на ограничении вещни права”, в т. 2 „Отдаване под наем, чрез публичен търг или публично оповестен конкурс”, в позиция № 3, следния имот частна общинска собственост: „Самостоятелно помещение за търговска дейност с площ от 22,25 кв.м. в сграда „Автоспирка“ , находяща се в стр. кв. 11а по регулационния план на с. Новачене, община Никопол и актувана с АОС - частен № 136/09.11.1998 г.
2. Общински съвет – Никопол дава съгласие да се отдаде под наем следния недвижим имот: „Самостоятелно помещение за търговска дейност с площ от 22,25 кв.м. в сграда „Автоспирка“, находяща се в стр. кв. 11а по регулационния план на с. Новачене, община Никопол и актувана с АОС - частен № 136/09.11.1998 г., **чрез публичен търг с явно наддаване.**
3. Общински съвет – Никопол определя срок за отдаване под наем на имота, подробно описан в точка две на настоящото решение, за **5 /пет/ години** и определя начална тръжна цена съгласно Наредба за начални цени за отдаване под наем на общински обекти и терени със стопанско и административно предназначение в община Никопол.
4. Общински съвет - Никопол оправомощава Кмета на Община Никопол да извърши всички правни и фактически действия по настоящото решение.

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Майдън Сакаджиев, Надка Божинова, Тодор Бузев, Цветан Андреев /

 „ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ШЕСТА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение */чете проекта за*

*решение/.*

На основание чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9 от Закона за общинската собственост, във връзка с чл.19, ал.1 от ЗСПЗЗ, §27, ал. 2, т. 1 от ПЗР на ЗИД на ЗСПЗЗ, Общински съвет- Никопол прие следното

**Р Е Ш Е Н И Е:**

 **№271/27.09.2021г.**

**1.**Общински съвет – Никопол дава съгласие посочените по-долу поземлени имоти да бъдат включени в раздел II , т. 9 – „Имоти по чл. 19, ал. 1 от ЗСПЗЗ в случаите на § 27. ал. 2, т. 1 от Преходните и заключителни разпоредби на Закона за изменение и допълнение на Закона за собствеността и ползването на земеделски земи (ПЗР на ЗИД на ЗСПЗЗ)“ от „Програмата за управление и разпореждане с имоти общинска собственост за 2021 г.“, както следва:

* 1. Поземлен имот с идентификатор № 51723.108.7 /петдесет и седем хиляди седемстотин двадесет и три, точка, сто и осем, точка, седем/по кадастралната карта и кадастралните карти на гр. Никопол, община Никопол, област Плевен, одобрени със Заповед № РД-18-75/28.12.2006 г. на изпълнителния директор на АГКК, последно изменение със заповед: няма издадена заповед за изменение в КККР, адрес на поземления имот: област Плевен, община Никопол, гр. Никопол, м. „НАРЕТЛЕМЕ“, с площ от 15535 кв.м. /петнадесет хиляди петстотин тридесет и пет/, вид собственост: Общинска публична, вид територия: земеделска, категория: 6 /шеста/, НТП: Нива;
	2. Поземлен имот с идентификатор № 51723.119.23 /петдесет и седем хиляди седемстотин двадесет и три, точка, сто и деветнадесет, точка, двадесет и три/по кадастралната карта и кадастралните карти на гр. Никопол, община Никопол, област Плевен, одобрени със Заповед № РД-18-75/28.12.2006 г. на изпълнителния директор на АГКК, последно изменение със заповед: няма издадена заповед за изменение в КККР, адрес на поземления имот: област Плевен, община Никопол, гр. Никопол, м. „КЕТЕНДЖИ“, с площ от 9403 кв.м. /девет хиляди четиристотин и три квадратни метра/, вид собственост: Общинска публична, вид територия: земеделска, категория: 6 /шеста/, НТП: Нива;
	3. Поземлен имот с идентификатор 51723.120.23 /петдесет и седем хиляди седемстотин двадесет и три, точка, сто и двадесет, точка, двадесет и три/ одобрени със Заповед № РД-18-75/28.12.2006 г. на изпълнителния директор на АГКК, последно изменение със заповед: няма издадена заповед за изменение в КККР, адрес на поземления имот: област Плевен, община Никопол, гр. Никопол, м. „КЕТЕНДЖИ“, с площ от 16087 кв.м. /шестнадесет хиляди осемдесет и седем квадратни метра/, вид собственост: Общинска публична, вид територия: земеделска, категория: 6 /шеста/, НТП: Нива;

**2.**Общински съвет – Никопол дава съгласие да се разделят поземлените имоти по т. 1.1., т. 1.2. и т. 1.3., като се обособят проектни имоти за нуждите на постановяване на решение за възстановяване правото на собственост в съществуващи /възстановими/ стари реални граници по влязло в сила решение на ОС „Земеделие“ – Никопол, както следва:

* 1. Поземлен имот с идентификатор № 51723.108.7 /петдесет и седем хиляди седемстотин двадесет и три, точка, сто и осем, точка, седем/ да се раздели, като се обособят проектни имоти за нуждите на възстановяване право на собственост в съществуващи /възстановими/ стари реални граници по влязло в сила Решение № Н 298 от 15.06.1994 г. на ОС „Земеделие“ – Никопол, на имот с НТП – нива, с площ от 9100 кв.м., категория – шеста, находящ се в землището на град Никопол, местност „НАРЕТЛЕМЕ“.
	2. Поземлен имот с идентификатор № 51723.119.23 /петдесет и седем хиляди седемстотин двадесет и три, точка, сто и деветнадесет, точка, двадесет и три/ да се раздели, като се обособят проектни имоти за нуждите на постановяване на решение за възстановяване право на собственост в съществуващи /възстановими/ стари реални граници по влязло в сила Решение № Н 711 от 10.05.1995 г. на ОС „Земеделие“ – Никопол, на имот с НТП – нива, с площ от 2500 кв.м., категория – шеста, находящ се в землището на град Никопол, местност „КЕТЕНДЖИ“.
	3. Поземлен имот с идентификатор 51723.120.23 /петдесет и седем хиляди седемстотин двадесет и три, точка, сто и двадесет, точка, двадесет и три/ да се раздели, като се обособят проектни имоти за нуждите на постановяване на решение за възстановяване право на собственост в съществуващи /възстановими/ стари реални граници по влязло в сила Решение № Н 711 от 10.05.1995 г. на ОС „Земеделие“ – Никопол, на имот с НТП – нива, с площ от 8000 кв.м., категория – шеста, находящ се в землището на град Никопол, местност „КЕТЕНДЖИ“.

**3.**Общински съвет – Никопол оправомощава кмета на Община Никопол да извърши всички необходими правни и фактически действия, произтичащи от настоящото решение.

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Майдън Сакаджиев, Надка Божинова, Тодор Бузев, Цветан Андреев /

 „ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО СЕДМА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение */чете проекта за*

*решение/.*

На основание чл.21, ал.1, т.6 и т.23 от Закона за местното самоуправление и местната администрация, чл. 124, ал. 2, предложение първо от Закона за публичните финанси, Общински съвет- Никопол прие следното

**Р Е Ш Е Н И Е:**

 **№272/27.09.2021г.**

**1.**Да се изплати еднократна финансова помощ за лечение в размер на **300** **(Триста ) лева** **на В.Б. от с………,** община Никопол, по заявление вх. №10-186/13.09.2021 г., постъпило в деловодството на Община Никопол.

**2.** Утвърждава актуализацията на общинския бюджет, във връзка с разчета по точка 1, както следва:

**2.1.**По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-04-Данък при придобиване на имущество по дарение и възмезден начин | **+ 300** | 0 | 0 | + 300 | 0 |
| **ПО РАЗХОДА** |  |  |  |  |  |
| Местна дейност 122 „Общинска администрация”-подпараграф 42-14 „Обезщетения и помощи по решение на общинския съвет” | **+ 300** | 0 | 0 | + 300 | 0 |

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Майдън Сакаджиев, Надка Божинова, Тодор Бузев, Цветан Андреев /

 „ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ОСМА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение */чете проекта за*

*решение/.*

На основание чл. 21, ал. 1, т. 8 и т. 23 от ЗМСМА, чл. 62, ал. 2 от АПК, Общински съвет- Никопол прие следното

**Р Е Ш Е Н И Е:**

 **№273/27.09.2021г.**

1. Общински съвет – Никопол допуска поправка на очевидна фактическа грешка в текста на т. 1 и т. 2 от решение № 224, взето с протокол № 22 от 29.04.2021 г. на Общински съвет – Никопол, като навсякъде текста „УПИ III /римско три/“ да се замени и да се чете „УПИ II /римско две/“. В останалата си част решение т. 1 и т. 2 остават непроменени.
2. Общински съвет – Никопол възлага на кмета на Община Никопол да извърши всички необходими правни и фактически действия, произтичащи от настоящото решение.

ГЛАСУВАЛИ -11 СЪВЕТНИКА

„ЗА“ – 10 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Гатев, Любомир Мачев, Майдън Сакаджиев, Надка Божинова, Тодор Бузев, Цветан Андреев /

 „ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК /Красимир Халов/

**Забележка:** Общинския съветник Светослав Ангелов се присъединява към заседанието. Кворум 12 общински съветника.

**ПО ДЕВЕТА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение */чете проекта за*

*решение/.*

На основание чл. 21, ал. 1, т. 23 от Закона за местното самоуправление и местната администрация и във връзка с изискванията на Програмата за развитие на селските райони 2014-2020 г. (ПРСР 2014-2020), чл. 62, ал. 2 от АПК и Решение № 263 от 25.08.2021 г. на Общински съвет – Никопол, Общински съвет- Никопол прие следното

**Р Е Ш Е Н И Е:**

 **№274/27.09.2021г.**

1. Общински съвет – Никопол изменя точка едно на Решение № 263 от 25.08.2021 г. , както следва:

Стара редакция:

1. Дава съгласие за участие на Община Никопол с проектно предложение „Подобряване и развитие на туризма на територията на община Никопол чрез нови туристически продукти, опазване и популяризиране на богатото културно-историческо наследство на района“ по процедура чрез подбор № BG06RDNP001-19.319 „МИГ Белене-Никопол, Мярка 7.5 „Инвестиции за публично ползване в инфраструктура за отдих, туристическа информация и малка по мащаб туристическа инфраструктура“ чрез подхода ВОМР в територията на МИГ “Белене-Никопол“.

**Нова редакция:**

1. Дава съгласие за участие на Община Никопол с проектно предложение **"Опознай природните забележителности с лодка по река Дунав"**по процедура чрез подбор № BG06RDNP001-19.319 „МИГ Белене-Никопол, Мярка 7.5 „Инвестиции за публично ползване в инфраструктура за отдих, туристическа информация и малка по мащаб туристическа инфраструктура“ чрез подхода ВОМР в територията на МИГ “Белене-Никопол“.
2. Настоящето решение е неразделна част от Решение № 263 от 25.08.2021 г. на Общински съвет – Никопол.

ГЛАСУВАЛИ- 12 СЪВЕТНИКА

„ЗА“-12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ДЕСЕТА ТОЧКА ОТ ДНЕВНИЯ РЕД**

**Забележка:** Общинските съветници Бузев и Халов напускат залата.

Отношение взеха:

Л.Мачев: Ако може кмета на с.Муселиево да внесе малко разяснение, понеже ме занимават с въпроси за чистотата на водата.

Св.Ангелов: Кой те занимава с тези въпроси?

Л.Мачев: Жителите на с.Муселиево.

В.Костадинов: Много глупости си изписаха във фейсбук за проблемите с водоснабдяването в селото. Миналата година се направиха три сондажа. Дойдоха от РИОСВ и ВиК да вземат проби и водата се оказа годна за пиене. Вчера минаха от Басейнова дирекция и сложиха пломби на водомерите. Като цяло чакаме само още един доклад и вече приключваме с проблемите.

**Забележка**: Кр.Халов влиза в залата. Кворум 11 общински съветника.

Св.Ангелов: През последните две седмици бях в селото и се сблъсках със така наречения проблем с водоснабдяването. Проблема е от много години, но последната една година след подаден сигнал в РИОСВ започнаха да обвиняват общината и кмета на селото. Органа който трябва да бъде санкциониран е ВиК, но то не става въпрос за санкция. Затова приканвам жителите на селото за малко търпение. Водата която се добива в момента е много по-годна от тази която е била преди и хората виждат разликата, но има и такива които винаги ще са недоволни. Кмета на селото няма вина, както го набеждават жителите.

Кр.Гатев: Шума който се вдига от жителите на с.Муселиево е неоснователен. Мисля, че не е проблем да направят запитвания, да се срещнат и с кмета ако трябва. Целта на местната власт е да направи така, че да няма вече този воден режим, който го има в много населени места. Не е нужно да се стига до протести, затваряне на пътища и т.н.

Л.Мачев: Не искам да оставате с впечатление, че аз съм против. Просто хората ме помолиха да поставя въпроса и да се даде отговор. По-чисто ще се вземе решение, когато всичко е ясно, както стана сега.

В.Костадинов: Първо искам да благодаря на кмета на общината и общинските съветници, че гласувахте да се отпуснат субсидии за кладенците. Третия кладенец се оказа успешен. Но не може една групичка от 5-6 човека от селото да пишат във фейсбук, че водата била отровна. Идваха различни институции за проби и се оказа, че водата е годна за пиене./*Говори с подробности/*.

А.Пашала: Правя процедурно предложение да прекратим дебата. Нещата станаха ясни, а хората имат право да си пишат където искат.

Цв.Андреев: Колеги направи се процедурно предложение за прекратяване на дебата, моля гласувайте.

ГЛАСУВАЛИ- 11СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Колеги, гласуваме проекта за решение */чете проекта за*

*решение/.*

На основание чл. 21, ал. 1, т. 8, 11 и ал. 2 от Закона за местното самоуправление и местната администрация, във връзка чл. 124а, ал. 1 и ал. 5 от ЗУТ, Общински съвет- Никопол прие следното

**Р Е Ш Е Н И Е:**

 **№275/27.09.2021г.**

1. Дава предварително съгласие за изработването на ПУП - подробен устройствен план-План за регулация и застрояване и ПУП-Парцеларен план за обекти: „Кладенец и водоем“ в землището на село Муселиево, община Никопол за следните имоти:
	1. Поземлен имот с идентификатор 49415.15.221 с трайно предназначение на територията: “Земеделска“, начина на трайно ползване: „Изоставена орна земя“ с площ на имота 69 046 кв.м. в местност „Зад село“. Имотът е актуван с АОС – частна № 4627 от 26.11.2020 г.;
	2. УПИ VIII от 1 280 кв.м., стр. кв. 69, с. Муселиево, община Никопол. Имотът е актуван с АОС - частна № 267 от 12.09.2001 г.

като определя срок на валидност на това съгласие до приключване на процедурата.

1. Общински съвет – Никопол дава съгласието си да се промени начина на трайно ползване на поземлен имот с идентификатор 49415.15.221 с начина на трайно ползване към настоящия момент: „Изоставена орна земя“ с площ на имота 69 046 кв.м. в местност „Зад село“, актуван с АОС – частна № 4627 от 26.11.2020 г.
2. Възлага на Кмета на Община Никопол да предприеме всички необходими правни и фактически действия по настоящото решение.

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Майдън Сакаджиев, Надка Божинова, Светослав Ангелов, Цветан Андреев /

 „ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ЕДИНАДЕСЕТА ТОЧКА ОТ ДНЕВНИЯ РЕД**

Отношение взеха:

Л.Мачев: Към г-н Ахмедов ще се обърна с няколко въпроса. Първо – предстои есенно-зимния период, а маркировката по пътя в общината е в окаяно състояние. Знаете, че ние сме район с много мъгли. Второ – пътя от разклона на с.Новачене нагоре за с.Лозица от три лентов е станал с една лента. Толкова много храсти и дървета са обхванали двете ленти, че като падне снега ще е трудно почистването. Другото което е - в предходния мандат бяха поставени по селата осветителни тела – енергоспестяващи, в момента когато изгори едно такова тяло се сменя със стария модел. Това се отразява на разхода на енергия и самото осветяване на улиците, затова ще помоля ОбА, да заменяте осветителните тела с енергоспестяващи. За дупките в с.Въбел и с.Любеново да не говорим. Има участъци където положението е трагично, а с предстоящия зимен сезон ще стане още по-зле.

Св.Ангелов: Въпроса ми е към двамата зам.кметове: Постъпило ли е заявление, след референдум да е гласувано с.Лозица да мине към община Белене? Понеже обсъждахме скоро темата с г-н Мачев и затова питам.

Ан.Димитрова: Не, няма такова заявление.

Кр.Гатев: Аз не съм чул нещо подобно, но това между другото. През 2000г. аз и г-н Лаков бяхме в управлението. Но по-важното което искам да кажа е по въпроса с пустеещите частни земи в с.Въбел и понеже бях обвинен, аз предлагам да седнем с кмета на общината и кмета на населеното място и да решим въпроса. Ако един от частниците реши да си обработва нивата на сред „бучумиша“, както казват, не може да изкара нищо. Но ако го даде под наем ще има поне доход от рентата. Аз не мога да разбера къде бъркаме.

Кр.Халов: Понеже той сам каза, че бил в управлението през 2000г., искам нещо да припомня. Тогава политиката беше такава, хората имаха много стари дворове които не се работеха и ги питаха за какво са ви тези дворове. Сега се оправдаваме, но естествено че имате вина защото тези хора ги излъгахте и не си взеха изкупвачи и т.н.

Кр.Гатев: Те губят давност, прочети и се интересувай. Това което не е ничия собственост, става собственост на общината. /*Дебат между Гатев и Халов*/.

Цв.Андреев: Колеги, поради изчерпване на дневния ред, закривам днешното двадесет и седмо заседание на Общински съвет – Никопол.

Заседанието приключи в 11:25 часа.

**ПРЕДСЕДАТЕЛ ОбС: /п/**

 /Цветан Андреев/

**ЗАМ.ПРЕДСЕДАТЕЛ ОбС: /п/**

 /Майдън Сакаджиев/

**ПРОТОКОЛЧИК: /п/**

 /Ралица Александрова/